Rillettes de rata, sau Pate de rata in stil frantuzesc 

Ingrediente:
● Rata intreaga - 3 kg  (o rata medie de 2-3kg)
● Ceapa alba - 3 buc 
● Morcovi - 1 buc 
● Vin alb demisec - 1 pahar 
● Apa - 1 pahar  (sau supa de carne, daca aveti)
● Usturoi (catei) - 3 buc 
● Sare - 1 lingurita 
● Piper negru macinat - 0.5 lingurite  (+ optional 2-3 boabe de ienibahar)
● Cimbru - 0.5 lingurite  (eu am pus 2 fire de cimbru proaspat)
● Rozmarin - 0.5 lingurite  (la fel am pus o crenguta de rozmarin proaspat)
● Cognac - 2 linguri  (optional)
● Ciuperci - 300 g  (optional - eu am avut niste galbiori)

Mod de preparare:
1. Am luat o rata intreaga, am spalat-o bine si in primul rand i-am scos atent cu un cutit bucatile de piept. Nu le folosesc la rillettes, le congelez pentru alta data sau fac repede niste piept de rata la tigaie.
2. In continuare scot de pe rata toata pielea(de pe aripi nu ma chinui :).
O pun separat intr-un bol, vedeti mai jos cum o folosesc.
3. Carcasa ramasa de rata o tai in bucati medii.
4. O puteti folosi si imediat la rillettes, dar este mai gustos daca o sarati, piperati si lasati la frigider peste noapte.
Eu asa si am facut - am presarat 1 lingurita de sare si niste piper proaspat macinat, am acoperit bolul cu o folie alimentara si am lasat la frigider peste noapte.
5. De fapt intotdeauna incep prepararea pate-ului de cu seara - fac pasii de mai sus, marinez carnea si o pun impreuna cu grasimea separata la frigider.
6. A 2-a zi ma apuc efectiv de treaba - scot grasimea de rata de la frigider, o tai bucati medii si o pun la topit intr-un tuci cu jumatate pahar de apa.
7. Tinem la foc mediu si amestecand periodic obtinem o cantitate buna de grasime de rata topita si niste jumari delicioase si crocante.
8. Scoateti jumarile pe un servetel si le savurati daca va place.
Untura de rata o puneti intr-o cana sau bol si lasati la o parte.
9. Pregatiti legumele si mirodeniile pentru reteta.
Eu am infipt boabele de ienibahar in ceapa, dar sincera sa fiu voi renunta la ele data viitoare. Am folosit si piper negru boabe, dar recomand totusi sa-l puneti macinat. Copiilor nu prea le plac "surprizele/bombele aromate" din pate si sa nu stati pe urma sa le cautati printre carne.
10. Acum puneti intr-un tuci de 3-4 litri toata carnea de rata(carcasa taiata bucati).
Adaugati 2 cepe, 1 morcov, frunza de dafin, crengutele de rozmarin si cimbru, usturoiul.
Turnati 1 pahar de apa si 1 pahar de vin alb.
11. Amestecati bine cu o lingura si puneti cratita in cuptorul preincalzit la 160 de grade pentru 3-4 ore, pana carnea se desface foarte bine de pe oase.
12. Cam asa este gata, se evapora tot lichidul si carnea se coace in grasimea pe care o mai lasa.
Periodic puteti amesteca in cratita cu o lingura.
13. Eu am lasat-o chiar un pic mai mult, dar nu o sa mai fac la fel - poza este pentru a va arata cum nu trebuie sa fie.
Daca o rumeniti prea tare carnea se usuca mai mult si nu este asa moale si frageda.
14. Dupa cuptor lasati sa se racoreasca putin, apoi alegeti toata carnea de pe oase.
O puneti intr-un bol impreuna cu zeama care o mai lasa in cratita, plus legumele coapte daca le mai gasiti :)
Aveti grija sa nu o lasati la racit prea mult, carnea se mai intareste si nu o puteti scoate asa repede si frumos cum ar trebui.
15. O varianta ar fi sa mai caliti in putin unt 1 ceapa tocata marunt si niste ciuperci, pana se rumenesc frumos, si le adaugati la compozitia de carne coapta.
Dar cum am scris mai sus, este optional si dupa preferinte.
16. Intr-o cratita mica flambati cele 2 linguri de cognac - adica puneti pe foc si cand incepe sa fiarba aprindeti atent(si neaparat hota inchisa!). Aici nu se vede flacara, dar ea este :) Turnati acest cognac flambat peste carnea din bol.
17. Toata compozitia de carne cu ciuperci si legume recomand sa o maruntiti atent intr-un robot/blender - dar nu la viteza maxima, mai bine in reprize si verificati periodic sa aveti un pate cu fire mici de carne, nici intr-un caz pasta uniforma!
De multe ori se recomanda aceasta maruntire sa fie facuta cu 2 furculite, dar cu blenderul este mult mai simplu.
18. Distribuiti pate-ul in borcane mici, sau forme de ceramica, boluri, etc.
O presati cat mai bine cu lingura si lasati cam 1cm de la margini.
19. Deasupra turnati grasimea de rata pe care ati obtinut-o la primii pasi, asa ca sa acopere complet pate-ul.
Puneti la frigider pana se prinde grasimea, apoi acoperiti cu capace sau folie de plastic.
20. De obicei se recomanda sa-l tineti minim 2-3 zile(chiar o sapatamana!) la frigider inainte de servire - asa se patrunde si are gustul mai bogat. Noi am avut rabdare doar 2 zile :)
Merge minunat servit cu niste castraveciori murati pe langa, bineinteles pe niste paine proaspata si un pahar de vin rosu bun...
Pofta Buna!